SAT มุมองระยะยาวยังดี
9 ธันวาคม 2565

SAT มุมองระยะยาวยังดี
มุมมองเป็นกลางจากการประชุมนักวิเคราะห์หลังประกาศผลประกอบการ 3Q65 คาดกำไร 4Q65 โต YoY แต่อ่อนตัว QoQ SAT คงประมาณการการผลิตรถยนต์ของประเทศไทยที่ 1.8 ล้านคัน และคาดว่าการผลิตในปี 2566 จะทรงตัว YoY
อย่างไรก็ตาม บริษัทฯ คาดว่ายอดขายรถแทรกเตอร์ในปีนี้ของลูกค้า (คูโบต้า) จะลดลงเล็กน้อยเนื่องจากสภาพอากาศที่ไม่เอื้ออำนวยในประเทศไทยและการส่งออกไปยังเมียนมาร์ที่ลดลง
มุมมองของเรา เราเชื่อว่ากำไร 4Q65 จะลดลง QoQ จาก GPM ที่ลดลง แต่เติบโต YoY จากค่าใช้จ่ายพิเศษที่ลดลง เราคาดว่า SAT จะรับรู้รายได้เพิ่มขึ้นในปีหน้า โดยส่วนใหญ่มาจากคำสั่งซื้อใหม่ประมาณ 500 ลบ. ซึ่งรวมถึงเพลาท้าย เพลากลาง เพลาขับ และ case set
เราคาดว่า GPM จะค่อย ๆ ดีขึ้นจากแรงกดดันด้านต้นทุนที่สูงเริ่มลดลง และราคาเหล็กที่ลดลงซึ่งน่าจะมีผลตั้งแต่ต้นปี 2566 เป็นต้นไป อย่างไรก็ตาม SAT มีสินค้าคงคลังที่ทำให้ราคาลดลงช้ากว่าราคา spot และบริษัทฯ ยังใช้เหล็กเฉพาะบางรายการที่เสนอราคาในสัญญา ด้วยเหตุนี้จึงอาจใช้เวลา 3-6 เดือนกว่าที่ต้นทุนวัตถุดิบจะลดลง
มีความคืบหน้าจาก STRON บริษัทร่วมทุนใหม่ บริษัทฯ แจ้งความคืบหน้าของการร่วมทุนใหม่กับ Tron Energy Technology Co., Ltd. (TRON-E) STRON ได้ดำเนินโครงการนำร่องบางโครงการเพื่อจัดหารถ 3 ล้อไฟฟ้าเพื่อส่งมอบให้กับ 7-11 และนำเข้าและประกอบช่วงล่างสำหรับผู้ผลิตรถมินิบัสไฟฟ้า
แม้ยังไม่สร้างกำไรได้เยอะในขณะนี้ แต่ SAT คาดว่าจะมีความร่วมมือและคำสั่งซื้อเพิ่มขึ้นในปี 2566 และตั้งเป้าหมายที่จะสร้างรายได้ 900-1,000 ลบ. (10% ของรายได้ทั้งหมด) ในอีก 3-5 ปีข้างหน้า บริษัทฯ กล่าวว่าธุรกิจใหม่นี้มีอัตรากำไรสุทธิ (NPM) ที่สูงกว่าธุรกิจเดิม
มุมมอง KS
- คงคำแนะนำ “ซื้อ” ด้วยราคาเป้าหมายเดิมที่ 24 บาท เราเชื่อว่า SAT ได้ออกจากแนวโน้มขาลงและอยู่ในช่วงฟื้นตัว ปัจจัยที่กดดันกำไรของบริษัทฯ เช่น ต้นทุนที่เพิ่มสูงขึ้น ได้ผ่อนคลายลงและอาจส่งผลดีต่อบริษัทฯ ในปีหน้า ยอดขายรถยนต์ทั่วโลกเติบโตติดลบติดต่อกัน 11 เดือนใน 3Q65 และเราคาดว่าแนวโน้มที่ดีขึ้นเป็นผลมาจากปัญหาการขาดแคลนชิปและปัญหาด้านโลจิสติกส์ที่บรรเทาลง ราคาเป้าหมายของเราที่ 24 บาทอิงตามเป้าหมาย PER ล่วงหน้า 12 เดือนที่ 8.5 เท่า หรือ 0.5SD ต่ำกว่ากรอบการซื้อขายย้อนหลัง 5 ปี
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #SAT